10 मार्च को निधि आपके निकट कार्यक्रम में शिकायतों का करेंगे निराकरण
नागदा | कर्मचारी भविष्य निधि संगठन, उपक्षेत्रीय कार्यालय द्वारा 10 मार्च को ग्रेसिम खेल परिसर में निधि आपके निकट कार्यक्रम होगा। इसमें भविष्य निधि सदस्यों, नियोक्ताओं, विमोचन प्राप्त संस्थाओं व ट्रेड यूनियन प्राप्त शिकायतों का निराकरण किया जाएगा। उद्योग के कार्मिक महाप्रबंधक विनोद कुमार मिश्रा ने बताया सुबह 10 से दोपहर 1 बजे तक भविष्य निधि अंशधारकों, सदस्यों की समस्या का निराकरण व नियोक्ता, ट्रेड यूनियन पदाधिकारियों, छूट प्राप्त संस्थान की समस्या व प्रकरणों का निपटारा दोपहर 3 से शाम 5 बजे तक किया जाएगा। सदस्य अपनी समस्याएं 8 मार्च तक उज्जैन स्थित भविष्य निधि कार्यालय में लिखित में दे सकते हैं। कार्यक्रम में क्षेत्रीय भविष्य निधि आयुक्त अमिताभ प्रकाश, सहायक भविष्य निधि आयुक्त विजयसिंह ठाकुर आदि शामिल होंगे।
hin_Deva hin_Deva